Vello Andres Pettai

Vello Andres Pettai (sündinud 23. oktoobril 1968 Mountainsides New Jerseys USAs) on Eesti politoloog.

Elulugu

Ta lõpetas 1985 Lincoln-Sudbury Regional High Schooli (Massachusetts, USA), õppis 1987–88 Pariisis Institut d'Etudes Politique'is ja 1988–89 Moskvas Puškini-nimelises Vene Keele Instituudis, lõpetas 1989 Middlebury College'i (Vermont) politoloogia ja vene keele erialal, M.A. (1993, Columbia Ülikool), Ph.D. (politoloogia, 2004, samas), väitekiri "Framing the Past as Future: The Power of Legal Restorationism in Estonia".

Pettai, kui Nõmmel asuva maja omanike järeltulija, sai 1995. aasta suvel omandireformi tõttu tagasi Tallinnas Nõmmel asuva maja, mille ühes toas elas Heimar Lengi ema Endla Lenk. Heimar Lengi sõnul aitas Pettai neil kolida, andes selleks auto ja raha. Pettai sõnul tegi Endla Lenki väljakolimise ettepaneku Heimar Lenk aasta hiljem pärast maja tagastamist temale, mil Endla Lenk oli veel selle maja toa üüriline. Pettai lubas maja kahe teise toa omanikel tube edasi üürida veel mitu aastat. Pettai sõnul soovib Lenk omandireformi teema käsitlemisega saada Eesti Vabariigilt heastust. Pettai arvamuse kohaselt on kõik võõrandatud vara omanikud tagastamise subjektid hoolimata Eestisse jäämisest või põgenemisest pärast teist maailmasõda.

Pettai oli 1995–2002 TÜ sotsiaalteaduskonna politoloogia osakonna dotsent, 2001–2004 osakonna juhataja, 2005– võrdleva politoloogia professor, 2005–2006 ühtlasi dekaani kohusetäitja. 1999 oli ta Euroopa Ülikooli (Firenzes) külalisuurija. Loengukursused: natsionalism ja etnopoliitika, kodanikuühiskond, USA riik ja ühiskond.

Teadustöö
Vello Andres Pettai uurimisvaldkonnad on võrdlev etnopoliitika, parteid ja parteisüsteemid, valimiskäitumine ning režiimisiirded. Aastast 1999 oli ta mitme uurimisrühma juht (Party Building and Democratisation in the Baltic States jt). Ta on kogumike Deciding on Europe: The EU Referendum in Estonia (Tartu, 2005) ja EU Enlargement. Vol. 2 (Manchester, 2003) kaastoimetaja. Association for the Advancement of Baltic Studies (AABS) liige (1992–), American Political Science Association'i liige (1993–), Poliitikauuringute Keskuse PRAXIS nõukogu esimees (2006–). Üle 50 teadustrükise.

Teadustrükised 
 "Üleminekuline ja tagasivaatav õiglus Baltimaades" (originaalpealkiri: "Transitional and retrospective justice in the Baltic States", Cambridge University Press, 2015

Teoseid
 Estonia: Positive and Negative Engineering. // Institutional Eng. in Eastern Europe. Oxford, 2001
 Estonia and Latvia: Int. Influences on Citizenship and Minority Integration. // Int. Influences on Democratic Transition in Central and Eastern Europe. Oxford, 2001
 Understanding processes of ethnic control: Segmentation, dependency and cooptation in post-communist Estonia (kaasautor K. Hallik). // Nations and Nationalism 8 (2002) 4
 The Formation Parties and Party Systems: New Insights from the Post-Communist Democracies (kaasautor M. Kreuzer). // World Politics 58 (2004) 4
 The Baltics: Independence with Divergent Electoral Systems (kaasautor E. Mikkel). // The Handbook of Electoral System Design. New York, 2004
 Explaining Ethnic Politics in the Baltic States: Reviewing the Triadic Nexus Model. // J. Baltic Studies 37 (2006) 1.

Tunnustus
 2015 Balti Assamblee teaduspreemia (koos Eva-Clarita Pettaiga)

Isiklikku 
Vello Andres Pettai on insener Raul Pettai poeg. Tema abikaasa on Eva-Clarita Pettai.

Viited

Kirjandus
 Tartu Ülikooli õppe-teaduskoosseisu biobibliograafia nimestik 1981–1995 (käsikiri), 130.

Välislingid 
 

Eesti politoloogid
Sündinud 1968